Здравейте, обръщам се за помощ към вас за един семеен казус, който засграшава здравето и жиеота на дъщеря ми. Ще Ви разкажа накратко положението, в което се намирам и ще Ви помоля за съвет. Разведена съм, като от брака си с Иван Петков Станчев имам едно дете Елена. Тя е родена през 2003г,като от 2004г със съпруга ми сме във фактическа раздяла. По време на брака ни, тъй като и двамата употребявахме наркотици, той ме биеше и принуждаваше да извършвам кражби, за да подсигурявам наркотици. До 2008г,живеехме без развод и аз се грижех за дъщеря ни. 2008г на мен ми влезна в сила присъда за извършена от мен кражба и трябваше да излежа ефективно наказание в размер на 4г в Затвора в Сливен. Съпругът ми постъпи хитро и подаде документи за развод докато аз изтърпявах наказание и така съдът автоматично даде правата за отглеждане на детето ни на него, тъй като аз бях с отнети граждански права. Излежах наказанието си през 2011г, но не заведох дело да си върна правата за отглеждане на детето, тъй като нямах нито финансова възможност, нито можех да и подсигуря по-добри условия за живот. Но съпругът ми също не се грижеше за нея, грижите беше поела неговата майка и баба на детето. Това положение продължи до миналата година, когато дъщеря ми вследствие на стрес отключи диабет. От тогава само аз се грижа за нея, няколко пъти постъпваме в болница, заради лош контрол на заболяването. Докато аз съм с нея състоянието и се подобрява, но щом я върна при баща и и баба и, здравето и отново се влошава. След последния ни престой в болница, аз пожертвах изцяло личния си живот и се преместих заедно с дъщеря ми в жилището на баща и, тъй като той живееше сам в двустаен апартамент. Но макар че отидохме там, той така и не направи усилие да научи нещо за заболяването на детето, а даже се възползва от престоя ни там, за да се грижа за чистотата в цялото жилище, както и за всички останали домакински задължения. В началото вършех всичко, но той все повече спекулира с това и щом не му угодя за нещо започва да гони мен и детето от жилището. Нямам финансовата стабилност, за да мога да предложа на дъщеря си нужните условия за живот, а и той няма да ми разреши да я взема. Но в същото време и той и майка му проявяват пълно безхаберие към заболяването и, с което застрашават не само здравето, но и живота на детето. Въпроса ми към вас е следния: какво трябва да направя за да си върна правата за отглеждането на дъщеря ми и да осъдя бившия си съпруг да плаща издръжка, с която да мога да си позволя да наема жилище и да се грижа адекватно за дъщеря си. Благодаря Ви предварително.




Семеен казус
============

 

Здравейте, г-жо Станчева, 


казусът Ви е сложен и съветът ми е да коментирате въпросите си на място с адвокат. Възможно е да предявите иск за упражняване на родителските права върху дъщеря Ви, но следва да установите в съдебния процес, че имате постоянни доходи, напр. от заплата, че имате жилище, в което да й осигурите нормален живот /жилището може да бъде и на Вашите родители/, че вече не употребявате наркотици, и пр. За целта следва да представите с исковата молба трудов договор, документи за собственост, както и да поискате свидетели, които да установят, че реално Вие упражнявате родителските права в момента и от дълъг период от време. Също така, е необходимо да се установи и че бащата не разполага с родителски потенциал да упражнява родителските права и не полага грижи за дъщеря си, за което отново са Ви необходими свидетелски показания.


Поздрави,  

адв. Николина Митова  

тел. 0898 303092


